
Nr.
REFERAT DE APROBARE
 la proiectul de  hotărâre privind aprobarea vânzării prin negociere directă a unui imobil (teren) situat în Alba Iulia, str.Andrei Mureșanu, nr.37

Prin proiectul de hotărâre supus spre dezbatere Consiliului Local al municipiului Alba Iulia, propun  aprobarea vânzării prin negociere directă către Ciobotă Virgil Ioan, a imobilului (teren) proprietate privată a municipiului Alba Iulia, situat în Alba Iulia, str.Andrei Mureșanu, nr.37, înscris în CF nr.120237 Alba Iulia, cu nr.cadastral 120237 și nr.top.989/2/1/1/2, în suprafață de 43 mp, având categoria de folosință curți-construcții, având cod de clasificare 9  și valoarea de inventar de 12.370 lei.


Referitor la acest proiect de hotărâre pe care vi-l supun spre dezbatere și aprobare, vă fac cunoscute următoarele:


Terenul ce face obiectul prezentului proiect de hotărâre este situat în Alba Iulia, pe Andrei Mureșanu, nr.37, în zona A a municipiului Alba Iulia, are o suprafață de 43 mp, este neconstruibil (având o suprafață mai mică de 250 mp) nu are front la stradă, are o formă neregulată, cu topografie plană și dispune de utilități la limita amplasamentului.


 Vă propun aprobarea vânzării prin procedura negocierii directe având în vedere faptul că acest teren este folosit de către dl.Ciobotă Virgil Ioan ca și curte, singura cale de acces la parcelă fiind posibilă doar de pe proprietatea dlui.Ciobotă Virgil Ioan fiind necesară – ca atare – instituirea unei eventuale servituți de trecere peste parcela ce aparține fam.Ciobotă, ceea ce face ca acest teren să poată fi vândut doar către acesta.


Prin prezentul proiect de hotărâre mai propun însușirea raportului de evaluare efectuat de către evaluator Roșu Adriana Eusența – Membru Titular ANEVAR, pentru imobilul (teren), proprietate privată a municipiului Alba Iulia, situat în Alba Iulia, tr.Andrei Mureșanu, nr.37, înscris în CF nr.120237 Alba Iulia, cu nr.cadastral 120237 și nr.top.989/2/1/1/2, în suprafață de 43 mp, având categoria de folosință curți-construcții, la valoarea de12.370 lei fără TVA.


 Vă propun stabilirea prețului minim de pornire a negocierii directe la suma de 12.370 lei – sumă reprezentând valoarea de piață a acestui imobil, la care se adaugă TVA, pentru următoarele considerente:


Potrivit dispozițiilor art.363 alin.(6) din OUG nr.57/2019 privind Codul administrativ, cu modificările și completările ulterioare, ”cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi cu respectarea legislaţiei în domeniul achiziţiilor publice, şi valoarea de inventar a imobilului.”

Astfel, potrivit fișei mijlocului fix – anexată la acest proiect de hotărâre – valoarea de inventar a terenului ce face obiectul prezentului proiect de hotărâre este de 12.370 lei.


Valoarea de piață a terenului conform raportului de evaluare întocmit de evaluator Roșu Adriana Eusența – Membru Titular ANEVAR este în cuantum de 12.370 lei valoare care nu include TVA.


Prin urmare, după cum se poate observa, valoarea de piață a imobilului stabilită prin raportul de evaluare este egală cu valoarea de inventar a acestuia, motiv pentru care vă propun stabilirea prețului minim de vânzare la valoarea de piață a terenului, la care se adaugă TVA aferent.


La elaborarea proiectului de hotărâre s-au mai avut în vedere prevederile art.129 alin.(2) lit."c", coroborat cu art.129 alin.(6) lit.”b”, ale art.139 alin.(2), ale art.196 alin.(1) lit.”a” și ale art.364 alin.(1) din OUG nr.57/2019 privind Codul administrativ, cu modificările și completările ulterioare, dispozițiile art.6 din Legea nr.18/1991 – Legea fondului funciar, republicată, cu modificările și completările ulterioare, dispozițiile art.888 și ale art.1650 din Legea nr.287/2009 privind Codul civil, republicată, cu modificările și completările ulterioare.

